**Kiskőrös Város Önkormányzata Képviselő-testületének**

**a parkolás biztosításának módjáról, parkolóhely-építési kötelezettségről és annak megváltásáról szóló 18/2005. (IX.22.) önkormányzati rendeletet módosítása**

**Általános Indoklás**

A Rendelet Kiskőrös Város közigazgatási területén létesített új parkolóhelyek megvalósítása esetére tartalmaz szabályokat, a parkolóhely-építési kötelezettség, a közterületi parkoló építése és a parkolóhely-építési kötelezettség pénzbeni megváltása tárgykörökben, összhangban a vonatkozó jogszabályokkal.

A Rendelet értelmében az építtető parkolóhely-építési kötelezettségét, Kiskőrös Város Önkormányzatával (továbbiakban: Önkormányzat) kötött szerződés alapján közterületi parkoló építésével, vagy a pakolóhely-építési kötelezettség pénzbeni megváltása útján is teljesítheti. A pénzbeni megváltás esetében, az Önkormányzat átvállalja a parkolóhely megépítését. A parkoló-létesítési kötelezettség átvállalásáról az Önkormányzat nevében a polgármester szerződést köt az építtetővel. A szerződésnek tartalmaznia kell az Önkormányzat által létesítendő parkoló-férőhelyek számát, azok megvalósításának várható időpontját, valamint a fizetendő megváltási díj összegét és megfizetésének határidejét.

A Rendelet értelmében a parkolóhelyek megváltási díja, férőhelyenként 200.000,- forint. Az összeget indokolt felülvizsgálni. Figyelemmel arra, hogy az összeg 2005. év óta változatlan és az eltelt 15 évben a parkolóhely létesítés költségei jelentősen megemelkedtek, ezért indokolt, hogy a parkolóhelyek megváltási díja a jövőben férőhelyenként 430.000,- forint összegre módosuljon.

A Rendelet további módosításai a jogalkotásról szóló 2010. évi CXXX. törvény szabályainak történő megfelelést szolgálják.

**A rendelet-tervezet részletes indokolása:**

Az 1. §-hoz

A jogalkotásról szóló 2010. évi CXXX. törvény (továbbiakban: Jat.) 2019. III.15. napján hatályba lépett módosítása értelmében az önkormányzati rendelet bevezető része is módosítható. A rendelet bevezető részében a jogalkotási felhatalmazást megállapító jogszabály hatályát vesztette, valamint nem felel a Jat.-ban foglalt rendelkezéseknek. A módosítás a Jat.-nak való megfelelőséget szolgálja.

A 2. §-hoz

A Rendelet értelmében a parkolóhelyek megváltási díja, férőhelyenként 200.000,- forint. Az összeget indokolt felülvizsgálni. Figyelemmel arra, hogy az összeg 2005. év óta változatlan és az eltelt 15 évben a parkolóhely létesítés költségei jelentősen megemelkedtek, ezért indokolt, hogy a parkolóhelyek megváltási díja a jövőben férőhelyenként 430.000,- forint összegre módosuljon.

 A 3. §-hoz

A jogszabályszerkesztésről szóló 91/2009. (XII.14.) IRM rendelet 21. § (6) bekezdésében meghatározott rendelkezéseknek való megfelelőséget szolgálja a módosítás.

A 4. §-hoz

Hatályba léptető és hatályon kívül helyező rendelkezéseket tartalmaz ez a szakasz.